《青螺山色图二首为何先生志一赋 其一》
宋代·邓林

青螺涌出海之隅，又逐丹青上画图。万壑晴光浓欲滴，一痕秋画淡疑无。

下窥溟渤波涛壮，东望罗浮岛屿孤。我有满怀游览兴，可堪弱水隔蓬壶。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。